David Kramer se bekendheid strek wyer as die Karoovlaktes. Sy weghol-treffers en oorrompelende glimlag in die Volkswagen-advertensies het in die 1980's 'n huishoudelike naam van hom gemaak. Net meer as 'n dekade later het sy musiekblyspele saam met Taliep Petersen internasionale roem gebring met vertonings op die West End en Broadway. Maar wie is die man agter die kitaar en die rooi velskoene? Dié biografie onthul 'n woordkunstenaar wat kan toor met Afrikaans, 'n slim sakeman en iemand met sterk beginsels wat opstaan teen ongeregtigheid. Die boek vertel van sy grootwordjare in Worcester en hoe hy sy stem as kunstenaar gevind het. Dit vertel ook van die uiters private mens agter die "almal se pel"-persona en van die skadukant van skielike roem. Kramer se lewenslange droom om 'n stem te gee aan die randfigure binne die Afrikaanse leefwêreld het die afgelope dekade 'n werklikheid geword namate hy die werk van bruin folk musikante van die Karoo begin opteken het. As musikale antropoloog het hy 'n groot bydrae gelewer om ons verstaan van Suid-Afrikaanse musiek verder uit te brei. Dié onthullende boek bied 'n rare blik op wat agter die skerms gebeur het in die loopbaan en die lewe van een van ons gewildste musikante met 80 foto's .
die opname bring die gevoel van 'n lewendige optrede na jou luisterkamer. met die geklap van hande en gejuig begin die toer deur meneer kramer se musikale wêreld. met 'n mengsel van vertelde grappe in afrikaans en engels word alle onderwerpe besing en beskryf, met 'n heerlike kry-vir-jou glimlag en soms 'n camo-kitaar beweeg jou siel vanself.
Kramer is 'n storieverteller en hy vertel dit op 'n heel besondere manier. Sy gawe om sy stem te gebruik om by die tema van sy Iiediies te pas, is merkwaardig. So ook sy gesig. Sy breë glimlag en seunsgesig lag die een oomblik met jou en die volgende vir die hele mensdom. - Die Burger